Finale Španskog liga-kupa 1983.
Finale Liga-kupa 1983. je bilo nogometno takmičenje u organizaciji nogometnog saveza Španije u kojem su se sastali Real Madrid i Barcelona. Finale ligakupa se odigralo u dvije utakmice: 26. i 29. juna 1983. godine. Prva utakmica superkupa se odigrala na stadionu Santiago Bernabéu gdje su Real Madrid i Barcelona odigrali neriješenim rezultatom 2-2. Svi golovi na utakmici su postignuti u drugom poluvremenu. Barcelona je povela golovima José Carrascoa u 53. i Diega Maradone u 57. minuti utakmice. Ipak, do kraja utakmice Real Madrid je uspio golovima Del Bosquea u 62. i Juanita u 68. minuti utakmice izjednačiti rezultat. U uzvratnoj utakmici na stadionu Camp Nou Barcelona je ostvarila pobjedu rezultatom 2-1. Golovima Maradone u 19. i José Ramóna Alexanka u 25. minuti Barcelona je ostvarila solidnu prednost u prvom poluvremenu. Deset minuta prije kraja utakmice, nogometaš Real Madrida Santillana postigao je gol za konačan rezultat utakmice. Sveukupnim rezultatom 4-3 Barcelona je osvojila Španski liga-kup.